Üldkohtu (esimene koda) 18. septembri 2024. aasta kohtuotsus –Kozitsyn vs. nõukogu
(liidetud kohtuasjad T‑607/22ja T‑731/22)
Ühine välis- ja julgeolekupoliitika – Piiravad meetmed seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega – Rahaliste vahendite külmutamine – Piirangud liikmesriikide territooriumile lubamisel – Liikmesriikide territooriumile lubamise piirang – Loetelu isikutest, üksustest ja asutustest, kelle suhtes kohaldatakse rahaliste vahendite ja majandusressursside külmutamist või kelle suhtes kohaldatakse liikmesriikide territooriumile lubamise piiranguid – Hageja nime loetellu kandmine ja jätmine – Mõiste „juhtiv ettevõtja“ – Mõiste „juhtivad ettevõtjad, kes tegutsevad majandussektorites, mis on Venemaa Föderatsiooni valitsuse olulised tuluallikad“ – Nõukogu otsuse 2014/145/ÜVJP artikli 2 lõike 1 punkt g – Määruse (EL) nr 269/2014 artikli 3 lõike 1 punkt b – Õigusvastasuse vastuväide – Kaitseõigused – Õigus tõhusalt kohtulikule kaitsele – Hindamisviga – Omandiõigus – Ettevõtlusvabadus
1.      Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Juhtivad ettevõtjad või juriidilised isikud, üksused või asutused, kes tegutsevad majandussektorites, mis on Venemaa Föderatsiooni valitsuse olulised tuluallikad, ning nendega seotud isikud, üksused või asutused – Õiguskindluse põhimõtte austamine, mis nõuab, et õigusnormid oleksid selged ja täpsed ning nende tagajärjed oleksid ettenähtavad – Proportsionaalsuse põhimõtte järgimine
(ELL artikli 21 lõike 2 punkt c; nõukogu otsus 2014/145/ÜVJP, muudetud otsustega (ÜVJP) 2022/329, (ÜVJP) 2022/1272, (ÜVJP) 2022/1530 ja (ÜVJP) 2023/572, artikli 2 lõike 1 punkt g; nõukogu määrused nr 269/2014, artikli 3 lõike 1 punkt g, 2022/330, 2022/1270, 2022/1529 ja 2023/571)
(vt punktid 61, 62 ja 68–75)
2.      Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Venemaal tegutsevad juhtivad ettevõtjad ja nende lähedased pereliikmed või muud füüsilised isikud, kes saavad sellest kasu – Ettevõtjad, juriidilised isikud, üksused või asutused, kes tegutsevad majandussektorites, mis on Venemaa Föderatsiooni valitsuse olulised tuluallikad, ning nendega seotud isikud – Õiguskindluse põhimõtte austamine, mis nõuab, et õigusnormid oleksid selged ja täpsed ning nende tagajärjed oleksid ettenähtavad – Proportsionaalsuse põhimõtte järgimine
(ELL artikli 21 lõike 2 punkt c; nõukogu otsus 2014/145/ÜVJP, muudetud otsustega (ÜVJP) 2023/1094, (ÜVJP) 2023/1767 ja (ÜVJP) 2024/847 artikli 2 lõike 1 punkt g; nõukogu määrused nr 269/2014, artikli 3 lõike 1 punkt g, 2023/1089, 2023/1765 ja 2024/849)
(vt punktid 78–81 ja 86–94)
3.      Euroopa Liidu õigus – Põhimõtted – Kaitseõigused – Õigus tõhusale kohtulikule kaitsele – Piiravad meetmed seoses olukorraga Ukrainas – Kohustus teha teatavaks vastu võetud otsuste aluseks olevad individuaalsed ja konkreetsed põhjused – Ulatus – Puudutatud isikule teatamine Euroopa Liidu Teatajas avaldamise teel – Nõukogu võimaluse puudumine aktist teada anda – Lubatavus – Rikkumine – Puudumine
(Nõukogu otsus 2014/145/ÜVJP, muudetud otsustega (ÜVJP) 2022/1272, artikli 3 lõige 2; nõukogu määrused nr 269/2014, artikli 14 lõige 2 ja 2022/1270)
(vt punktid 108–114)
4.      Ühine välis- ja julgeolekupoliitika – Piiravad meetmed seoses olukorraga Ukrainas – Rahaliste vahendite külmutamine – Kaitseõigused – Kohustus teavitada süüstavatest asjaoludest – Esialgne otsus, millega hageja nimi kanti isikute loetellu, kelle suhtes neid meetmeid kohaldatakse – Isiklikult teavitamata jätmine – Üllatusmoment – Õiguse olla ära kuulatud rikkumine – Puudumine
(Nõukogu otsus 2014/145/ÜVJP, muudetud otsustega (ÜVJP) 2022/1272; nõukogu määrused nr 269/2014 ja 2023/1270)
(vt punktid 117 ja 120–124)
5.      Ühine välis- ja julgeolekupoliitika – Teatavate isikute ja üksuste suhtes kohaldatavad piiravad meetmed seoses olukorraga Ukrainas – Rahaliste vahendite külmutamise otsus – Kaitseõigused – Kohustus teavitada süüstavatest asjaoludest – Järgnev otsus, millega hageja nimi jäeti nende isikute loetellu, kelle suhtes meetmeid rakendatakse – Otsuse põhinemine uutel asjaoludel, mida ei mainitud esmases otsuses – Hagejale edastatud uued asjaolud – Õiguse olla ära kuulatud rikkumine – Puudumine
(Nõukogu otsus 2014/145/ÜVJP, muudetud otsustega (ÜVJP) 2023/572, (ÜVJP) 2023/1767 ja (ÜVJP) 2024/847; nõukogu määrused nr 269/2014, 2023/571, 2023/1765 ja 2024/849)
(vt punktid 128–136)
6.      Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Tõend meetme põhjendatuse kohta – Liidu pädeva organi kohustus vaidlustamise korral tõendada puudutatud isikute ja üksuste suhtes kasutatud põhjenduste paikapidavust – Loeteludesse kandmine täpsete, konkreetsete ja ühtelangevate kaudsete tõendite kogumi alusel – Hindamisviga – Puudumine
(Euroopa Liidu põhiõiguste harta, artikkel 47; nõukogu otsus 2014/145/ÜVJP, muudetud otsustega (ÜVJP) 2022/1272, (ÜVJP) 2023/572, 2023/1767 ja 2024/847; nõukogu määrused nr 269/2014, 2022/1270, 2023/571, 2023/1765 ja 2024/849)
(vt punktid 158–160, 192, 222, 238 ja 239)
7.      Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Tõend meetme põhjendatuse kohta – Liidu pädeva organi kohustus vaidlustamise korral tõendada puudutatud isikute ja üksuste suhtes kasutatud põhjenduste paikapidavust – Nimetatud pädeva organi kaalutlusõiguse ulatus – Varasema loetellu kandmise põhistamiseks esitatud tõendite asjakohasus olukorras, kus põhjendusi ei ole muudetud ning ei hageja olukord ega olukord Ukrainas ei ole muutnud – Muutused hageja olukorras
(Nõukogu otsus 2014/145/ÜVJP, muudetud otsustega (ÜVJP) 2022/1530; nõukogu määrused nr 269/2014 ja 2023/1529)
(vt punktid 161, 162 ja 194–209)
8.      Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Hageja lisamine vaidlustatud otsusele lisatud loetellu, kuna ta on juhtiv ettevõtja, kes tegutseb majandussektorites, mis on Venemaa Föderatsiooni valitsuse olulised tuluallikad – Üldkättesaadavad dokumendid – Tõendusjõud – Tõendite vaba hindamise põhimõte
(Nõukogu otsus 2014/145/ÜVJP, muudetud otsustega (ÜVJP) 2022/1272; nõukogu määrused nr 269/2014 ja 2023/1270)
(vt punktid 170–172)
9.      Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Juhtivad ettevõtjad, kes tegutsevad majandussektorites, mis on Venemaa Föderatsiooni valitsuse olulised tuluallikad, ning nendega seotud isikud – Mõiste „juhtiv“ – Vajadus tõendada seost Venemaa režiimiga – Puudumine
(Nõukogu otsus 2014/145/ÜVJP, muudetud otsustega (ÜVJP) 2022/329, (ÜVJP) 2020/1530, (ÜVJP) 2023/572, (ÜVJP) 2023/1767 ja (ÜVJP) 2024/847, artikli 2 lõike 1 punkt g; nõukogu määrused nr 269/2014, artikli 3 lõike 1 punkt g, 2022/330, 2022/1529, 2023/571 ja 2024/849)
(vt punktid 176–186, 189, 218–220 ja 234)
10.    Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Juhtivad ettevõtjad, kes tegutsevad majandussektorites, mis on Venemaa Föderatsiooni valitsuse olulised tuluallikad, ning nendega seotud isikud – Mõiste „majandussektor, mis on oluline tuluallikas“ – Metallikaevandamise sektor – Hõlmamine
(Nõukogu otsus 2014/145/ÜVJP, muudetud otsustega (ÜVJP) 2022/329, (ÜVJP) 2020/1530, (ÜVJP) 2023/572, (ÜVJP) 2023/1767 ja (ÜVJP) 2024/847, artikli 2 lõike 1 punkt g; nõukogu määrused nr 269/2014, artikli 3 lõike 1 punkt g, 2022/330, 2022/1529, 2023/571 ja 2024/849)
(vt punktid 190, 191, 221, 236 ja 237)
11.    Ühine välis- ja julgeolekupoliitika – Piiravad meetmed seoses olukorraga Ukrainas – Teatavate isikute ja üksuste territooriumile sisenemise ja selle läbimise keeld koos rahaliste vahendite külmutamisega seoses olukorraga Ukrainas – Ettevõtlusvabaduse ja omandiõiguse riive. – Lubatavus – Tingimused – Seadusega ette nähtud piirang – Viidatud õiguse olemuse järgimine – Liidu poolt üldist huvi teeniva eesmärgina tunnustatud eesmärk – Proportsionaalsuse põhimõtte järgimine – Nõutavad tingimused
(Euroopa Liidu põhiõiguste harta, artiklid 7, 16 ja 17 ning artikli 52 lõige 1; nõukogu otsus 2014/145/ÜVJP, muudetud otsustega (ÜVJP) 2022/1272, (ÜVJP) 2022/1530, (ÜVJP) 2023/572, (ÜVJP) 2023/1767 ja (ÜVJP) 2024/847; nõukogu määrused nr 269/2014, 2022/1270, 2022/1529, 2023/571, 2023/1765 ja 2024/849)
(vt punktid 244–255)
Resolutsioon
1.
Tühistada nõukogu 14. septembri 2022. aasta otsus (ÜVJP) 2022/1530, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, ning nõukogu 14. septembri 2022. aasta rakendusmäärus (EL) 2022/1529, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, kuivõrd Andrey Anatolyevich Kozitsyni nimi jäeti nende isikute, üksuste ja asutuste loetellu, kelle suhtes kohaldatakse piiravaid meetmeid ja mis on toodud nõukogu 17. märtsi 2014. aasta otsuse 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, lisas ning nõukogu 17. märtsi 2014. aasta määruse (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, I lisas.
2.
Jätta hagi ülejäänud osas rahuldamata.
3.
Jätta A. A. Kozitsyni kanda neli viiendikku tema enda kohtukuludest ja mõista temalt välja neli viiendikku Euroopa Liidu Nõukogu kohtukuludest.
4.
Jätta nõukogu kanda üks viiendik tema enda kohtukuludest ja mõista temalt välja üks viiendik A. A. Kozitsyni kohtukuludest.